CELEX: 32007R1439
Language: da
Date: 2007-12-05 00:00:00
Title: Kommissionens forordning (EF) nr. 1439/2007 af 5. december 2007 om tarifering af visse varer i den kombinerede nomenklatur

7.12.2007   
            
            
               DA
            
            
               Den Europæiske Unions Tidende
            
            
               L 322/8
            
         
      KOMMISSIONENS FORORDNING (EF) Nr. 1439/2007
   af 5. december 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 580/2007 (EUT L 138 af 30.5.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Sæt bestående af et antal plastre og puder, som indeholder følgende (i vægtprocent):
                  
                              
                                          —
                                       
                                       
                                          Turmalin
                                       
                                    
                           
                              4
                           
                        
                              
                                          —
                                       
                                       
                                          Chitosan
                                       
                                    
                           
                              5
                           
                        
                              
                                          —
                                       
                                       
                                          Træeddike
                                       
                                    
                           
                              30
                           
                        
                              
                                          —
                                       
                                       
                                          Perlepulver
                                       
                                    
                           
                              4
                           
                        
                              
                                          —
                                       
                                       
                                          Rent silikat
                                       
                                    
                           
                              4
                           
                        
                              
                                          —
                                       
                                       
                                          Glycolsyre
                                       
                                    
                           
                              3
                           
                        
                              
                                          —
                                       
                                       
                                          Dekstrin
                                       
                                    
                           
                              50
                           
                        Ifølge deklarationen på emballagen er produktet tiltænkt til at forbedre blodcirkulationen i fødderne, aktivere stofskiftet i cellevævet og afgifte kroppen.
                  Puderne bæres under fodballerne i 8-10 timer og fastgøres ved hjælp af de medfølgende plastre.
                  Produktet foreligger i en foldet pakke bestemt til detailsalg.
               
               
                  3824 90 98
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 3824, 3824 90 og 3824 90 98.
                  Produktet kan ikke betragtes som et præparat til hudpleje eller fodpleje, da det ikke primært tjener dette formål (forklarende bemærkninger til HS, pos. 3304, afsnit A, punkt 3 og afsnit B).
                  Puderne er karaktergivende for produktet. De har ikke nogen videnskabeligt afprøvet terapeutisk virkning, som reducerer forgiftningsgraden af hele kroppen og kan ikke tariferes under hverken position 3004 eller 3005. De skal derfor tariferes som andre kemiske produkter, ikke andetsteds tariferet.